**JELGAVAS VALSTSPILSĒTAS PAŠVALDĪBAS 2024. GADA 28. NOVEMBRA SAISTOŠIE NOTEIKUMI Nr.24-37**

**“GROZĪJUMS JELGAVAS VALSTSPILSĒTAS PAŠVALDĪBAS 2024. GADA 23. MAIJA SAISTOŠAJOS NOTEIKUMOS NR.24-16 “ATVIEGLOJUMU PIEŠĶIRŠANA NEKUSTAMĀ ĪPAŠUMA NODOKĻA MAKSĀTĀJIEM JELGAVAS VALSTSPILSĒTĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Eiropas Komisija 2023. gada 13. decembrī ir apstiprinājusi jaunu *de minimis* atbalsta regulējumu, un ar Komisijas Regulu [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam ir aizvietota 2013. gada 18. decembra Komisijas Regula Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam. Tādejādi ir nepieciešams veikt grozījumus Jelgavas valstspilsētas pašvaldības 2024. gada 23. maija saistošajos noteikumus Nr. 24-16 “Atvieglojumu piešķiršana nekustamā īpašuma nodokļa maksātājiem Jelgavas valstspilsētā”, aktualizējot tiesisko regulējumu saistībā ar nekustamā īpašuma nodokļa atvieglojumu piešķiršanu, kas tiek piešķirts kā *de minimis* atbalsts,  ņemot vērā Eiropas Savienības tieši piemērojamo tiesību aktu nosacījumus. |
| 1. **Fiskālā ietekme uz pašvaldības budžetu** | Saistošo noteikumu īstenošanas rezultātā paredzama pašvaldības budžeta ieņēmumu daļas samazināšanās. Izmaiņas uz pašvaldības budžetu nav iespējams precīzi noteikt vai aprēķināt. Nodokļa ieņēmumu samazinājums ir atkarīgs no nodokļu maksātāju aktivitātes, pieprasot nekustamā īpašuma nodokļu atvieglojumus, kā *deminimis* atbalstu. Indikatīvi prognozējamā atvieglojumu kopsumma, ņemot vērā 2023.gadā uz pašvaldības saistošo noteikumu pamata piešķirto atvieglojumu apmēru saimnieciskās darbības veicējiem, varētu būt ap 36000 *euro*. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošajos noteikumos paredzētie atvieglojumi nodokļa maksātājiem, kuri veic saimniecisko darbību un kas tiek piešķirts kā *de minimis* atbalsts, veicinās uzņēmējdarbības attīstību. Saistošajiem noteikumiem nav tiešas sociālās ietekmes, ietekmes uz vidi vai iedzīvotāju veselību. |
| 1. **Ietekme uz administratīvajām procedūrām un to izmaksām** | Saistošo noteikumu piemērošanā privātpersona var vērsties Jelgavas valstspilsētas pašvaldības iestādes “Centrālā pārvalde” Finanšu departamentā. |
| 1. **Ietekme uz pašvaldības funkcijām un cilvēkresursiem** | Neietekmē pašvaldības funkcijas un cilvēkresursus. |
| 1. **Informācija par izpildes nodrošināšanu** | Saistošo noteikumu izpildei nav nepieciešams veidot jaunas institūcijas, paplašināt esošo institūciju kompetenci vai veidot jaunas štatu vietas. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts 25.10.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 12.11.2024. Viedokļi nav saņemti.  Saskaņā ar Komercdarbības atbalsta kontroles likuma 10. pantu pašvaldība Saistošo noteikumu projektu 24.07.2024. elektroniskā pasta vēstulē nosūtīja Finanšu ministrijai sākotnējai izvērtēšanai.  Finanšu ministrija 02.08.2024. vēstulē Nr. 7-4/18/3226 neiebilda pret Saistošo noteikumu apstiprināšanu. |

Jelgavas valstspilsētas pašvaldības domes priekšsēdētājs A.Rāviņš